Espen B. Høiby

Espen Bjarte Høiby (født 1959) er norsk forretningsmann og tidligere flyver.

 Utdannelse 
Han er utdannet flyver fra North American Institute of Aviation. Han er MBA-kandidat fra IMD i Sveits, og han har gjennomført diverse programmer i ledelse og administrasjon fra IMD og SAS. 

 Yrkeskarriere 
Høiby begynte sin karriere i norsk luftfart i Norving i 1983 og gikk til SAS i 1986. Der var han styrmann, kaptein og instruktør. I 2001 ble han visepresident og basesjef med ansvar for 600 flyvere i SAS Norge. Han fratrådte stillingen som følge av en domfellelse i 2003. Høiby kom senere tilbake som kaptein og som prosjektleder i SAS.

I 2014 ble han administrerende direktør i OSM Aviation, som etter endringer på eiersiden i 2021 skiftet navn til AAP Aviation. I 2022 ble AAP Aviation største eier i Pilot Flight Academy, der Høiby så ble styreleder.

Han var driftsdirektør i Norse Atlantic Airways i en oppstartsfase fra 2021 til 2022.

 Familie 
Høiby er bror av kronprinsesse Mette-Marit og sønn av Sven O. Høiby og Marit Tjessem. Han har vært gift med Renate Jonassen Høibyhttps://www.seher.no/kjendis/blir-pappa-for-sjette-gang/64588147 siden 2006.

Referanser

 Eksterne lenker 


Kategori:Norske næringslivsledere
Kategori:Norske flyvere